**Ministru kabineta noteikumu projekta „Grozījums Ministru kabineta 2014.gada 6.maija noteikumos Nr.237 „Valsts vērtspapīru izlaišanas noteikumi”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījums Ministru kabineta 2014.gada 6.maija noteikumos Nr.237 „Valsts vērtspapīru izlaišanas noteikumi”” (turpmāk – Noteikumu projekts) izstrādāts pamatojoties uz likumu “Grozījumi Finanšu instrumentu tirgus likumā” (Saeimas likumprojektu reģistra Nr.926/Lp12), kas trešajā lasījumā pieņemts 2017.gada 14.septembrī (turpmāk – Likums).  Ar likuma pieņemšanu Latvijas Centrālais depozitārijs (turpmāk - LCD) zaudē ekskluzīvās tiesības uz centrālo vērtspapīru depozitārija pakalpojumu sniegšanu Latvijā, kā rezultātā tam vairs nevar būt LCD statuss, likuma tekstā paredzot atteikšanos no termina LCD. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2014.gada 6.maija noteikumos Nr.237 „Valsts vērtspapīru izlaišanas noteikumi” ir lietots termins LCD. Tādējādi, lai nodrošinātu atbilstību starp likumā lietotajiem terminiem un Ministru kabineta 2014.gada 6.maija noteikumiem Nr.237 „Valsts vērtspapīru izlaišanas noteikumi” ar izstrādāto noteikumu projektu ir paredzēts tekstā vārdus “Latvijas Centrālais depozitārijs” aizstāt ar vārdiem “Centrālais vērtspapīru depozitārijs” (attiecīgā locījumā) un vienlaicīgi atsevišķā punktā veikt tehnisku grozījumu, precizējot atsauci noteikumu 38.³punktā. |
| 3. | Projekta izstrādē iesaistītās institūcijas | Valsts kase, Latvijas Centrālais Depozitārijs |
| 4. | Cita informācija | Finanšu un kapitāla tirgus komisijas padome ir pieņēmusi lēmumu atļaut LCD no 2017.gada 18.septembra sniegt centrālā vērtspapīru depozitārija pakalpojumus Latvijā atbilstoši ES tiesību aktos noteiktajam. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Fiziskas un juridiskas personas, kuras iegādājas valsts vērtspapīrus – potenciālie valsts vērtspapīru ieguldītāji, kā arī licencētie finanšu tirgus dalībnieki, kas veic operācijas ar valsts vērtspapīriem savā vai klientu vārdā vai nodrošina valsts vērtspapīru sākotnējai izvietošanai un apgrozībai nepieciešamās infrastruktūras uzturēšanu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa un Valsts sekretāru sanāksmē (turpmāk – VSS) izsludinātais projekts tiks publicēts Finanšu ministrijas un Valsts kases interneta mājaslapā. |
| 2. | Sabiedrības līdzdalība projekta izstrādē | Informācija par projektu tika ievietota Finanšu ministrijas interneta mājaslapā. |
| 3. | Sabiedrības līdzdalības rezultāti | Nav. |
| 4. | Cita informācija | Grozījumi normatīvajā aktā pēc būtības ir tehniski. Sabiedrība pēc normatīvā akta pieņemšanas tiks informēta ar publikāciju oficiālajā izdevumā “Latvijas Vēstnesis”, kā arī ievietojot to bezmaksas normatīvo aktu datu bāzē [www.likumi.lv](http://www.likumi.lv). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts kase, Latvijas Centrālais Depozitārijs |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. Noteikumu projekta izpilde notiks esošo pārvaldes funkciju ietvaros. |
| 3. | Cita informācija | Nav |

Finanšu ministre D.Reizniece-Ozola

K.Timšane

6709234

kristine.timsane@kase.gov.lv